**Joaquim Maria Puyal i Ortiga**, nado en Barcelona o 24 de marzo de 1949, é un xornalista e filólogo catalán, membro da sección filóxica do Institut d'Estudis Catalans dende 2009.

Traxectoria
-----------

Licenciouse en filoloxía románica na Universidade de Barcelona, e posteriormente ampliou os seus estudos cunha licenciatura en ciencias da información na Universidade Autónoma de Barcelona. En 2010 doutorourse en lingüística pola Universidade de Barcelona coa tese *Elements per a l’anàlisi del discurs de la televisió. Organització, fiabilitat i producció*, recoñecida co premio extraordinario de doutoramento

### Radio

En 1967 comezou a colaborar con Radio Barcelona, realizando diversas funcións, fundamentalmente traballando en FM, entón incipiente e minoritaria. En 1968 o director da emisora propúxolle transmitir o partido de fútbol entre o Futbol Club Barcelona e o Córdoba Club de Fútbol, e ata 1976 transmitiu 500 partidos de fútbol en castelán. Tamén combates de boxeo dende o Gran Price e o Palau dels Esports de Barcelona. Durante dous anos foi o correspondente en Barcelona do programa *Hora 25*, dirixido por José María García, e que lideraba ass audiències das noites radiofónicas en España.

#### Pioneiro da radio en catalán

O 5 de setembro de 1976 foi en primeiro en volver a transmitier en catalán un partido de fútbol dende a época republicana. Foi o inicio do programa "Futbol en català" que se converteu nun éxito de audiencia. En 1985 fichou por Catalunya Ràdio con todo o seu equipo, entre os que salientaban Antoni Bassas e Eduard Boet. Tras 3000 partidos do FC Barcelona retransmitidos ao longo da súa carreira o 4 de xullo de 2018 anunciou que deixaba de retransmitir partidos de fútbol.

#### Televisión

Principiou a súa relación coa televisión en 1977 dende os estudios Miramar, no circuíto catalán de TVE, co programa "Vostè Pregunta", un formato inédito naquela época en España, e que lle valeu en 1979, o segundo premio Ondas da súa carreira.

En 1985 pasou a TV3, presentando o programa *Vostè jutja*, que estivo dous anos en antena. n 1989 viu a estrea de *La vida en un xip*, que se mantivo ata 1992, contaba cun pequeno prólogo en forma de serie de ficción denominado La granja, que foia primeira telenovela que emitiu TV3. Un ano despois foi o presentador de *Un tomb per la vida*, dedicado a repasar a vida de personaxes recoñecidos. Tamén dirixiu dous concursos de TV3, *Tres pics i repicó* e mais *El joc del segle*, e creou con Jaume Cabré, o formato da serie *Estació d'enllaç*.

Obra
----

* *Aicnàlubma* (Columna, 2011), reflexión sobre a sociedade e os medios de comunicación.
* *La realidad inversa* (Destino, 2011).
* *Llengua i esport: Entre la creativitat i l'adequació*, Universidade de Lleida, 2013, folleto co texto dunha conferencia lida por Puyal en 2012.

Notas
-----

1. ↑  "Joaquim Maria Puyal s'incorpora a la Secció Filològica de l'IEC". *Avui*. 23 de decembro de 2009. Arquivado dende o orixinal o 27 de xaneiro de 2010. Consultado o 05 de xullo de 2018.
2. ↑  "Puyal, premi extraordinari de doctorat". *Suplemento* Viure *de La Vanguardia*. 7 de maio de 2013. p. 8.
3. ↑  Joaquim Maria Puyal deixa de fer les retransmissions del Barça, *El Nacional*, 4 de xullo de 2018
4. ↑  Columnaedicions.cat (ed.). "Aicnàlubma". Consultado o 15 de novembro de 2011.
5. ↑  Planetadelibros.com (ed.). "La realidad inversa" (en castelán). Arquivado dende o orixinal o 30 de novembro de 2011. Consultado o 15 de novembro de 2011.
6. ↑  Paloma, David (12 de abril de 2013). "Escapolir-se de l'escomesa". Suplemento *Cultura* de *El Punt Avui*. Consultado o 12 de abril de 2013.

|  |  |
| --- | --- |
| Control de autoridades | 
* Wd: Q4892771
* WorldCat
* VIAF: 78063066
* BNE: XX1072002
* CANTIC: a10141741
* Dialnet: 2540428
* FAST: 392092
* GEC: 0053441
* GND: 1022345931
* IMDb: nm1459881
* ISNI: 0000 0000 5927 5472
* LCCN: n97049278
* SUDOC: 20243320X

 |